《洞庭湖》
明代·凌义渠

瞿然駴顾心靡止，以目追目晶光起。未信长天散作烟，独愁大光消成水。

日月停轮迟不飞，委堕中流流无已。淘泻世界入玻璃，表里通明八百里。

雁影鸥群岂易留，白蘋红蓼将何倚。百灵出入闪物象，晓暮阴晴尽波诡。

含嚬孰辨古黄陵，廓落孤怀乃如此。

作者简介：（1593—1644）明浙江乌程人，字骏甫。天启五年进士。崇祯时官给事中。居谏垣九年，建言颇多。迁山东布政使。入为大理卿。十七年，得帝死讯，自杀。有《凌忠介集》、《湘烟录》。